CELEX: 31993D0342
Language: el
Date: 1993-05-12 00:00:00
Title: 93/342/ΕΟΚ: Απόφαση της Επιτροπής της 12ης Μαΐου 1993 για τη θέσπιση των κριτηρίων χαρακτηρισμού τρίτων χωρών ως απαλλαγμένων από τη γρίππη των ορνίθων και την ψευδοπανώλη των πτηνών

Avis juridique important

|

31993D0342

93/342/ΕΟΚ: Απόφαση της Επιτροπής της 12ης Μαΐου 1993 για τη θέσπιση των κριτηρίων χαρακτηρισμού τρίτων χωρών ως απαλλαγμένων από τη γρίππη των ορνίθων και την ψευδοπανώλη των πτηνών  

Επίσημη Εφημερίδα αριθ. L 137 της 08/06/1993 σ. 0024 - 0030 Φινλανδική ειδική έκδοση: Κεφάλαιο 3 τόμος 49 σ. 0247  Σουηδική ειδική έκδοση: Κεφάλαιο 3 τόμος 49 σ. 0247 

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Μαΐου 1993 περί θεσπίσεως των κριτηρίων χαρακτηρισμού τρίτων χωρών ως απαλλαγμένων από τη γρίππη των ορνίθων και την ψευδοπανώλη των πτηνών(93/342/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από  την οδηγία 92/65/ΕΟΚ (2), και ιδίως το άρθρο 22 παράγραφος 2,  την οδηγία 91/494/ΕΟΚ του Συμβουλίου της 26ης Ιουνίου 1991 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών από τρίτες χώρες (3), όπως τροποποιήθηκε από την οδηγία 92/116/ΕΟΚ  (4), και ιδίως το άρθρο 10 παράγραφος 2,  Εκτιμώντας:  ότι τα πουλερικά, τα αυγά για επώαση και τα κρέατα πουλερικών πρέπει να προέρχονται από τρίτες χώρες απαλλαγμένες από γρίππη των ορνίθων και την ψευδοπανώλη των πτηνών- ότι είναι ανάγκη να θεσπιστούν τα κριτήρια για το σχετικό χαρακτηρισμό των τρίτων  χωρών- ότι τα κριτήρια για τις τρίτες χώρες πρέπει να θεσπιστούν λαμβάνοντας υπόψη τις διατάξεις που ισχύουν στα κράτη μέλη, όπως ορίζονται στις οδηγίες 92/40/ΕΟΚ (5) και 92/66/ΕΟΚ (6) του Συμβουλίου- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Για τους σκοπούς της παρούσας απόφασης, νοούνται ως:  α) "γρίππη των πτηνών": η μολυσματική νόσος όπως ορίζεται στο κεφάλαιο Ι του παραρτήματος Α- β) "ψευδοπανώλη των πτηνών": η μολυσματική νόσος όπως ορίζεται στο κεφάλαιο ΙΙ του παραρτήματος Α- γ) "αναγνωρισμένο εμβόλιο": οποιοδήποτε εμβόλιο για την καταπολέμηση της ψευδοπανώλους των πτηνών το οποίο πληροί τα κριτήρια του παραρτήματος Β- δ) "εμβολιασμός εκτάκτου ανάγκης": ο εμβολιασμός που αποσκοπεί σε έλεγχο της νόσου κατόπιν εκδηλώσεως ενός ή περισσοτέρων κρουσμάτων και ο οποίος διενεργείται:  i) κατά της γρίππης των ορνίθων, με οιοδήποτε εμβόλιο,  ii) κατά της ψευδοπανώλης των πτηνών, με μη αναγνωρισμένα εμβόλια- ε) "πολιτική εξάλειψη": η εφαρμογή όταν εκδηλώνεται γρίππη των ορνίθων ή ψευδοπανώλη των πτηνών, των μέτρων που προβλέπονται στο παράρτημα Γ- στ) "εμπορικό σμήνος": είτε κάθε σμήνος πουλερικών αποτελούμενο από 200 τουλάχιστον πτηνά, είτε οποιαδήποτε άλλα σμήνη από τα οποία είναι δυνατόν να εξάγονται προς την Κοινότητα πουλερικά, αυγά για επώαση ή κρέας.  Άρθρο 2  Τρίτη χώρα χαρακτηρίζεται ως απαλλαγμένη από τη γρίππη των ορνίθων και την ψευδοπανώλη των πτηνών εφόσον πληροί τουλάχιστον τα ακόλουθα γενικά κριτήρια:  α) πρέπει να διαθέτει γενική υγειονομική διάρθρωση που να καθιστά δυνατή την επαρκή παρακολούθηση των αγελών πουλερικών- β) σύμφωνα με τη νομοθεσία της, οι νόσοι γρίππη των ορνίθων και ψευδοπανώλη των πτηνών πρέπει υποχρεωτικώς να κοινοποιούνται για όλα τα είδη πουλερικών και για όλα τα πτηνά που βρίσκονται σε αιχμαλωσία- γ) πρέπει να αναλαμβάνει να εξετάζει προσεκτικά κάθε υπόνοια κρούσματος των εν λόγω νόσων- δ) πρέπει να υποβάλλει σε ειδικό εργαστηριακό έλεγχο δείγματα από κάθε εντοπιζόμενο ιό της γρίππης των ορνίθων ή παραμυζοϊό σε περίπτωση υπόνοιας κρούσματος, σύμφωνα με τη διαδικασία που προβλέπεται στο παράρτημα Α- ε) τα επίσημα εργαστήρια της χώρας πρέπει να διαθέτουν εξοπλισμό για την ταχεία διενέργεια των δοκιμασιών ή να υπάρχουν σχετικές συμφωνίες με άλλα εθνικά εργαστήρια- στ) πρέπει να επιτρέπει τον έλεγχο αυτών των εργαστηρίων από εμπειρογνώμονες της Κοινότητας- ζ) για κάθε αρχική εκδήλωση της νόσου, πρέπει να αποστέλλει απομονώσεις ιών σ' αυτό το κοινοτικό εργαστήριο αναφοράς στο Weybridge (Ηνωμένο Βασίλειο)- η) πρέπει να γνωστοποιεί στην Επιτροπή, σε 24 ώρες μετά από την επιβεβαίωση, κάθε αρχική εκδήλωση της νόσου για κάθε περιφέρεια- θ) σε περίπτωση δευτερογενούς εκδήλωσης της νόσου πρέπει να διαβιβάζει στην Επιτροπή, σε μηνιαία τουλάχιστον βάση, έκθεση σχετικά με την κατάσταση όσον αφορά τη νόσο- ι) όταν ο εμβολιασμός κατά της γρίππης των ορνίθων ή/και της ψευδοπανώλης των πτηνών δεν είναι απαγορευμένος, η παρασκευή, δοκιμή και διανομή των εμβολίων πρέπει να ελέγχονται επισήμως- ια) πρέπει να γνωστοποιεί στην Επιτροπή τα χαρακτηριστικά κάθε μικροβιακού στελέχους που χρησιμοποιείται για την παραγωγή εμβολίων κατά της γρίπης των ορνίθων ή της ψευδοπανώλης των πτηνών.  Άρθρο 3  1. Με την επιφύλαξη των γενικών κριτηρίων που ορίζονται στο άρθρο 2, μια τρίτη χώρα ορίζεται ως απαλλαγμένη από την γρίππη των ορνίθων εάν:  α) δεν έχουν παρουσιασθεί στο έδαφός της κρούσματα της νόσου επί 36 τουλάχιστον μήνες, και β) δεν έχουν γίνει εμβολιασμοί κατά των ιών της γρίππης των ορνίθων των ιδίων κατηγοριών με αυτές για τις οποίες είναι γνωστό ότι υπάρχουν ιδιαιτέρως παθογενείς ιοί (συνήθως, υποκατηγορίες Η5 και Η7) επί δώδεκα τουλάχιστον μήνες.  2. Σε περίπτωση κατά την οποία εφαρμόζεται πολιτική εξάλειψης, και με την επιφύλαξη της παραγράφου 1 στοιχείο β), το χρονικό διάστημα των 36 μηνών που αναφέρεται στο στοιχείο α) της εν λόγω παραγράφου μειώνεται:  α) σε έξι μήνες εάν δεν έχει γίνει εμβολιασμός εκτάκτου ανάγκης- β) σε δώδεκα μήνες εάν έχει γίνει εμβολιασμός εκτάκτου ανάγκης, και εφόσον έχουν παρέλθει δώδεκα περαιτέρω μήνες αφότου ολοκληρώθηκε επισήμως ο εμβολιασμός εκτάκτου ανάγκης.  Άρθρο 4  1. Με την επιφύλαξη των γενικών κριτηρίων που ορίζονται στο άρθρο 2, μία τρίτη χώρα ορίζεται ως απαλλαγμένη από ψευδοπανώλη των πτηνών για πρώτη φορά εάν:  α) δεν έχουν παρουσιασθεί στο έδαφός της κρούσματα της νόσου επί 36 τουλάχιστον μήνες, και β) δεν έχουν γίνει εμβολιασμοί κατά των ιών της νόσου αυτής με μη αναγνωρισμένα εμβόλια επί δώδεκα τουλάχιστον μήνες.  2. Σε περίπτωση κατά την οποία εφαρμόζεται πολιτική εξάλειψης, και με την επιφύλαξη της παραγράφου 1 στοιχείο β), το χρονικό διάστημα των 36 μηνών που αναφέρεται στο στοιχείο α) της εν λόγω παραγράφου μειώνεται:  α) σε έξι μήνες εάν δεν έχει γίνει εμβολιασμός εκτάκτου ανάγκης- β) σε δώδεκα μήνες εάν έχει γίνει εμβολιασμός εκτάκτου ανάγκης, και εφόσον έχουν παρέλθει δώδεκα περαιτέρω μήνες αφότου ολοκληρώθηκε επισήμως ο εμβολιασμός εκτάκτου ανάγκης.  3. Κατά παρέκκλιση της παραγράφου 1 στοιχείο α) και της παραγράφου 2 στοιχείο α), μία τρίτη χώρα χαρακτηρίζεται ως απαλλαγμένη από την ψευδοπανώλη των πτηνών εφόσον τα κριτήρια που ορίζονται στις παραγράφους 1 ή 2 πληρούνται μόνον όσον αφορά τα εμπορικά  σμήνη.  Σ' αυτήν την περίπτωση, επιτρέπεται στην εν λόγω τρίτη χώρα να αποστέλλει νωπό κρέας πουλερικών στην Κοινότητα εφόσον οι επιπρόσθετες εγγυήσεις, οι οποίες προβλέπονται στο παράρτημα Δ, περιλαμβάνονται στο συνοδεύον πιστοποιητικό υγειονομικού ελέγχου. Οι  εξαγωγές ζωντανών πουλερικών και αυγών για επώαση προς την Κοινότητα δεν επιτρέπονται σ' αυτήν την περίπτωση.  4. Κατά παρέκκλιση της παραγράφου 1 στοιχείο β) και της παραγράφου 2 στοιχείο β), μία τρίτη χώρα χαρακτηρίζεται ως απαλλαγμένη από ψευδοπανώλη των πτηνών εφόσον επιτρέπει τη χρήση εμβολίων για την καταπολέμηση αυτής της νόσου τα οποία, μολονότι πληρούν  τα γενικά κριτήρια που ορίζονται στο παράρτημα Β για αυτά τα εμβόλια, δεν πληρούν τα σχετικά ειδικά κριτήρια.  Σ' αυτήν την περίπτωση, επιτρέπεται στην εν λόγω τρίτη χώρα να αποστέλλει ζωντανά πουλερικά και αυγά για επώαση ή νωπό κρέας πουλερικών στην Κοινότητα εφόσον οι επιπρόσθετες εγγυήσεις, οι οποίες προβλέπονται στα παραρτήματα Ε ή ΣΤ αντιστοίχως,  περιλαμβάνονται στο συνοδεύον πιστοποιητικό υγειονομικού ελέγχου.  Άρθρο 5  Η παρούσα απόφαση εφαρμόζεται από την 1η Οκτωβρίου 1993.  Άρθρο 6  Η παρούσα απόφαση απευθύνεται στα κράτη μέλη.  Βρυξέλλες, 12 Μαΐου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 303 της 31. 10. 1990, σ. 6.  (2) ΕΕ αριθ. L 268 της 14. 9. 1992, σ. 54.  (3) ΕΕ αριθ. L 268 της 24. 9. 1991, σ. 35.  (4) ΕΕ αριθ. L 62 της 15. 3. 1993, σ. 1.  (5) ΕΕ αριθ. L 167 της 22. 6. 1992, σ. 1.  (6) ΕΕ αριθ. L 260 της 5. 9. 1992, σ. 1.    ΠΑΡΑΡΤΗΜΑ Α   ΟΡΙΣΜΟΙ ΤΗΣ "ΓΡΙΠΗΣ ΤΩΝ ΟΡΝΙΘΩΝ" ΚΑΙ ΤΗΣ "ΨΕΥΔΟΠΑΝΩΛΟΥΣ ΤΩΝ ΠΤΗΝΩΝ"   ΚΕΦΑΛΑΙΟ Ι   Γρίπη των ορνίθων  Νοείται ως "γρίπη των ορνίθων", μολυσματική νόσος των πουλερικών προξενούμενη από οιονδήποτε ιό της γρίπης Α με δείκτη ενδοφλέβιας παθογένειας (ΔΕΠ IVPI) μεγαλύτερο από 1,2 για κοτόπουλα έξι εβδομάδων- η οποιαδήποτε μόλυνση από ιό  τύπου Η5 ή Η7 της γρίπης Α, για την οποία η αλληλουχία νουκλεοτιδίων έχει καταδείξει την Ο ΔΕΕΠ πρέπει να καθορίζεται σύμφωνα με την ακόλουθη μέθοδο:  Δείκτης ενδοφλεβικής παθογένειας (ΔΕΕΠ) 1. Λαμβάνεται μολυσματικό αλλαντοϊκό υγρό από την κατώτερη διαθέσιμη βαθμίδα διελεύσεως, κατά προτίμηση από την αρχική απομόνωση του ιού χωρίς διαλογή. Διαλύεται σε αποστειρωμένο ισότονο διάλυμα χλωριούχου νατρίου σε αναλογία 1: 10.  2. 0,1 ml διαλελυμένου ιού εκχύεται ενδοφλεβίως σε κάθε έναν από τους 10 νεοσσούς ηλικίας έξι εβδομάδων (πρέπει να χρησιμοποιούνται συγκεκριμένα πτηνά απαλλαγμένα από παθογένεια).  3. Τα πτηνά εξετάζονται σε διαστήματα 24 ωρών και επί 10 ημέρες.  4. Σε κάθε μέτρηση τα πτηνά βαθμολογούνται ως φυσιολογικά (0), ασθενή (1), βαρέως ασθενή (2) ή νεκρά (3).  5. Τα αποτελέσματα των μετρήσεων καταγράφονται και υπολογίζεται ο δείκτης όπως δεικνύει το ακόλουθο παράδειγμα:   /* ΠΙΝΑΚΕΣ: δείτε Ε.Ε. */ ΚΕΦΑΛΑΙΟ ΙΙ   Ψευδοπανώλης των πτηνών  Νοείται ως "ψευδοπανώλης των πτηνών" μολυσματική νόσος προξενούμενη από στέλεχος του παραμυξοϊού 1 με δείκτη ενδοεγκεφαλικής παθογένειας (ΔΕΠ) μεγαλύτερο από 0,7 για νεοσσούς μιας ημέρας.  Ο ΔΕΠ πρέπει να ορίζεται σύμφωνα με την ακόλουθη μέθοδο:  Δοκιμασία δείκτου ενδοεγκεφαλικής παθογένειας (ΔΕΕΠ) 1. Διαλύεται μολυσματικό αλλαντοϊκό υγρό που έχει απομονωθεί προσφάτως [ο τίτλος αιμοσυγκολλητίνης (ΗΑ) πρέπει να υπερβαίνει το 24] σε αναλογία 1: 10 σε αποστειρωμένο ισοτονικό διάλυμα χλωριούχου νατρίου (δεν πρέπει να χρησιμοποιηθούν αντιβιοτικά).  2. 0,5 ml του διαλελυμένου ιού εκχύεται ενδοεγκεφαλικώς σε κάθε έναν από τους 10 νεοσσούς μιας ημέρας (π.χ. 24 ωρών 40 ώρες μετά την εκκόλαψη). Οι νεοσσοί πρέπει να προέρχονται από ωά ενός συγκεκριμένου σμήνους απαλλαγμένου από παθογένεια.  3. Τα πτηνά εξετάζονται σε διαστήματα 24 ωρών και επί οκτώ ημέρες.  4. Σε κάθε μέτρηση τα πτηνά βαθμολογούνται ως εξής: 0 = φυσιολογικά- 1 = ασθενή- 2 = νεκρά.  5. Ο δείκτης υπολογίζεται όπως φαίνεται στο ακόλουθο παράδειγμα:   /* ΠΙΝΑΚΕΣ: δείτε Ε.Ε. */  ΠΑΡΑΡΤΗΜΑ Β   ΚΡΙΤΗΡΙΑ ΓΙΑ ΑΝΑΓΝΩΡΙΣΜΕΝΑ ΕΜΒΟΛΙΑ  1. Γενικά κριτήρια Α. Τα εμβόλια πρέπει να καταγράφονται επισήμως από τις αρμόδιες αρχές της συγκεκριμένης τρίτης χώρας, προτού τους επιτραπεί να διανεμηθούν και να χρησιμοποιηθούν. Για την καταγραφή αυτή οι αρμόδιες αρχές πρέπει να βασίζονται σε έναν πλήρη φάκελο  περιέχοντα στοιχεία για το κατά πόσον τα εν λόγω εμβόλια είναι αποτελεσματικά και ακίνδυνα- για τα εισαγόμενα εμβόλια, οι αρμόδιες αρχές δύνανται να βασίζονται σε στοιχεία που έχουν ελεγχθεί από τις αρμόδιες αρχές της χώρας στην οποία έχουν παραχθεί  αυτά τα εμβόλια, εφόσον οι έλεγχοι αυτοί έχουν διεξαχθεί βάσει διεθνώς αποδεκτών κανόνων.  Β. Επιπλέον, η εισαγωγή ή η παραγωγή, και η διανομή των εμβολίων, πρέπει να ελέγχονται από τις αρμόδιες αρχές της συγκεκριμένης τρίτης χώρας.  Γ. Προτού επιτραπεί η διανομή τους, κάθε παρτίδα εμβολίων πρέπει να υποβάλλεται σε δοκιμασία για να εξακριβωθεί κατά πόσον είναι ακίνδυνα, ιδίως όσον αφορά την αδρανοποίησή τους και την απουσία ανεπιθυμήτων μολυσματικών παραγόντων, καθώς επίσης και την  αποτελεσματικότητα των αρμοδίων αρχών.  2. Ειδικά κριτήρια Α. Τα ζωντανά εξασθενημένα εμβόλια εναντίον της ψευδοπανώλους των πτηνών πρέπει να προετοιμάζονται από στέλεχος ιού της προκειμένης νόσου του οποίου το κυρίαρχο σπόριο (Master Seed) έχει υποστεί δοκιμασία η οποία παρουσίασε δείκτη ενδοεγκεφαλικής  παθογένειας (IPIC):  i) μικρότερο από 0,4 εάν κάθε πτηνό δέχτηκε τουλάχιστον 107 EID50 κατά τη δοκιμασία ή ii) λιγότερο από 0,5 εάν κάθε πτηνό δέχτηκε τουλάχιστον 108 EID50 κατά τη δοκιμασία.  Β. Τα αδρανοποιημένα εμβόλια εναντίον της ψευδοπανώλης των πτηνών πρέπει να προετοιμάζονται από στέλεχος ιού της προκειμένης νόσου που έχει υποστεί δοκιμασία η οποία παρουσίασε δείκτη ενδοεγκεφαλικής παθογένειας (IPIC) μικρότερο από 0,7 εάν κάθε πτηνό  δέχτηκε τουλάχιστον 108 EID50 κατά τη δοκιμασία.   ΠΑΡΑΡΤΗΜΑ Γ   ΕΛΑΧΙΣΤΑ ΜΕΤΡΑ ΠΟΥ ΠΡΕΠΕΙ ΝΑ ΛΑΜΒΑΝΟΝΤΑΙ ΟΤΑΝ ΕΦΑΡΜΟΖΕΤΑΙ ΠΟΛΙΤΙΚΗ ΕΞΑΛΕΙΨΗΣ ΚΑΤΑ ΤΗΝ ΕΚΔΗΛΩΣΗ ΓΡΙΠΠΗΣ ΤΩΝ ΟΡΝΙΘΩΝ Ή ΨΕΥΔΑΠΑΝΩΛΟΥΣ ΤΩΝ ΠΤΗΝΩΝ  1. Σε περίπτωση υπόνοιας, η εκμετάλλευση τίθεται υπό επίσημη επιτήρηση στο πλαίσιο της οποίας:  α) κάθε αναγκαίο δείγμα πρέπει να λαμβάνεται χωρίς αναβολή και να αποστέλλεται για διάγνωση σε ένα εργαστήριο εγκεκριμένο από τις αρμόδιες αρχές- β) καταγράφονται όλες οι κατηγορίες πουλερικών που βρίσκονται στην εκμετάλλευση και σημειώνεται ο αριθμός των νεκρών και νοσούντων ζώων- η καταγραφή ενημερώνεται και ελέγχεται σε κάθε επίσημη επίσκεψη- γ) τα πουλερικά τίθενται όλα στην απομόνωση και, όταν αυτό είναι δυνατό, εντός των καταλυμάτων τους- δ) δεν επιτρέπεται η μεταφορά πουλερικών από και προς την εκμετάλλευση- ε) για κάθε μετακίνηση ανθρώπων, οχημάτων, υλικού κ.λπ., από και προς την εκμετάλλευση, απαιτείται επίσημη άδεια- στ) αυγά προοριζόμενα για κατανάλωση είναι δυνατόν, είτε να μεταφέρονται από την εκμετάλλευση αφού απολυμανθούν επαρκώς, είτε να αποστέλλονται απευθείας σε εγκατάσταση στην οποία υφίστανται κατάλληλη θερμική επεξεργασία- ζ) στις εισόδους των εγκαταστάσεων εκτροφής πουλερικών και της ίδιας της εκμετάλλευσης, πρέπει να χρησιμοποιούνται επαρκή μέσα απολύμανσης- η) διεξάγεται επιδημιολογική έρευνα για τον εντοπισμό της πηγής μόλυνσης και ενδεχόμενης εξάπλωσης- θ) όμορες εγκαταστάσεις οι οποίες έχουν ίσως μολυνθεί, όσες δηλαδή αποκαλυφθούν από την έρευνα που προβλέπεται στο στοιχείο η), πρέπει επίσης να τίθενται υπό επίσημη επιτήρηση.  2. Μόλις επιβεβαιωθεί επίσημα η εκδήλωση της νόσου σε μια εκμετάλλευση, εκτός των αναφερομένων ανωτέρω στο σημείο 1 μέτρων, λαμβάνονται επιπλέον και τα ακόλουθα μέτρα:  α) θανατώνονται επί τόπου όλα τα πουλερικά της εκμετάλλευσης χωρίς χρονοτριβή- τα σφάγια και τα αυγά καταστρέφονται αμέσως- οι ενέργειες αυτές διεξάγονται κατά τρόπον ώστε να περιορίζεται στο ελάχιστο ο κίνδυνος εξάπλωσης της νόσου- β) οποιαδήποτε ουσία ή υπολείμματα επιδεκτικά μολύνσεως καταστρέφονται ή υποβάλλονται σε επεξεργασία κατά τρόπο που να εξασφαλίζει την καταστροφή οπουδήποτε παρόντος ιού- γ) τα κρέατα πουλερικών που εσφάγησαν κατά τη διάρκεια της υποτιθέμενης περιόδου επώασης της νόσου, πρέπει να εντοπίζονται και καταστρέφονται- δ) αυγά για εκκόλαψη που γεννήθηκαν κατά τη διάρκεια της πιθανής περιόδου επώασης της νόσου, πρέπει να εντοπίζονται και καταστρέφονται- πουλερικά εκκολαφθέντα από τέτοια αυγά τίθενται υπό επίσημη επιτήρηση- ε) μετά τις ενέργειες της θανάτωσης και της καταστροφής, οι εγκαταστάσεις καθορίζονται επιμελώς και απολυμαίνονται- στ) δεν μεταφέρονται στην εκμετάλλευση πουλερικά πριν περάσουν 21 τουλάχιστον ημέρες μετά την ολοκλήρωση της απολύμανσης.  3. Οι ενέργειες που απαριθμούνται στο ανωτέρω σημείο 2, μπορούν να περιορισθούν σε τμήματα των εκμεταλλεύσεων τα οποία απαρτίζουν μια επιδημιολογική μονάδα, εφόσον υπάρχουν οι απαραίτητες εγγυήσεις ότι θα αποτραπεί η εξάπλωση της νόσου στα μη μολυσμένα  τμήματα της εκμετάλλευσης.  4. Γύρω από τα σημεία όπου επιβεβαιώθηκε εκδήλωση νόσου, δημιουργείται ζώνη προστασίας σε ακτίνα τριών τουλάχιστον χιλιομέτρων και ζώνη εποπτείας σε ακτίνα δέκα τουλάχιστον χιλιομέτρων. Στις ζώνες αυτές τίθενται σε ισχύ μέτρα απαγόρευσης ή ελέγχου των  μετακινήσεων πουλερικών μέχρι 21 τουλάχιστον ημέρες μετά την ολοκλήρωση της απολύμανσης στη μολυνθείσα εκμετάλλευση. Πριν αρθούν τα μέτρα στις εν λόγω ζώνες, οι αρμόδιες αρχές διεξάγουν τις απαραίτητες έρευνες καθώς και δειγματοληπτική έρευνα μεταξύ των  εκμεταλλεύσεων πουλερικών ώστε να επιβεβαιωθεί ότι η νόσος εξαλείφθηκε από την πληγείσα περιοχή.  5. Οι ενέργειες οι οποίες περιγράφονται στο παρόν παράρτημα διεξάγονται από τις επίσημες κτηνιατρικές αρχές ή υπό την εποπτεία τους.   ΠΑΡΑΡΤΗΜΑ Δ   ΕΠΙΠΡΟΣΘΕΤΕΣ ΕΓΓΥΗΣΕΙΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΟ ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ ΓΙΑ ΕΙΣΑΓΩΓΕΣ ΝΩΠΟΥ ΚΡΕΑΤΟΣ ΠΟΥΛΕΡΙΚΩΝ ΣΤΗΝ ΚΟΙΝΟΤΗΤΑ ΑΠΟ ΤΡΙΤΕΣ ΧΩΡΕΣ ΟΠΟΥ ΕΦΑΡΜΟΖΕΤΑΙ ΤΟ ΑΡΘΡΟ 4 ΠΑΡΑΓΡΑΦΟΣ 3 ΤΗΣ ΑΠΟΦΑΣΗΣ 93/342/ΕΟΚ  Το σφαγιασθέν σμήνος πουλερικών  από το οποίο προέρχεται το κρέας α) i) δεν έχει εμβολιασθεί με εμβόλια για την καταπολέμηση της ψευδοπανώλους των πτηνών τα οποία δεν πληρούν τις ειδικές απαιτήσεις του σημείου 2 του παραρτήματος Β της απόφασης 93/342/ΕΟΚ (1)(),  ή ii) έχει εμβολιασθεί με εμβόλια τα οποία δεν πληρούν τις ειδικές απαιτήσεις που ορίζονται στο σημείο 2 του παραρτήματος Β της απόφασης 93/342/ΕΟΚ, τουλάχιστον 30 ημέρες πριν από τη σφαγή (*) και β) έχει υποβληθεί κατά τη σφαγή, βάσει τυχαίως και διά βύσματος ληφθέντων περιττωματικών εκκριμάτων από 60 τουλάχιστον πουλερικά για κάθε σμήνος, σε δοκιμασία απομόνωσης ιού για τη ψευδοπανώλη των πτηνών, κατά την οποία δεν διαπιστώθηκε παρουσία  παραμυξοϊού των πτηνών με δείκτη ενδοεγκεφαλικής παθογένειας (ΔΕΠ) άνω του 0,4 και γ) δεν ήλθε σε επαφή κατά τη διάρκεια των 30 ημερών που προηγήθηκαν της σφαγής με πουλερικά τα οποία δεν πληρούν τις εγγυήσεις που ορίζονται στα στοιχεία α) και β).  (1)() Να διαγραφεί ότι είναι περιττό.    ΠΑΡΑΡΤΗΜΑ Ε   ΕΠΙΠΡΟΣΘΕΤΕΣ ΕΓΓΥΗΣΕΙΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΟ ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ ΓΙΑ ΕΙΣΑΓΩΓΗ ΖΩΝΤΑΝΩΝ ΠΟΥΛΕΡΙΚΩΝ Ή ΑΥΓΩΝ ΓΙΑ ΕΠΩΑΣΗ ΣΤΗΝ ΚΟΙΝΟΤΗΤΑ ΑΠΟ ΤΡΙΤΕΣ ΧΩΡΕΣ ΟΠΟΥ ΕΦΑΡΜΟΖΕΤΑΙ ΤΟ ΑΡΘΡΟ 4 ΠΑΡΑΓΡΑΦΟΣ 4 ΤΗΣ ΑΠΟΦΑΣΗΣ 93/342/ΕΟΚ  Παρόλο που η χρήση  εμβολίων για την καταπολέμηση της ψευδοπανώλους των πτηνών τα οποία δεν πληρούν τις ειδικές απαιτήσεις του σημείου 2 του παραρτήματος Β της απόφασης 93/342/ΕΟΚ απαγορεύεται στ.................... (1)(),  - ζωντανά πουλερικά (2)(),  - πουλερικά αναπαραγωγής από τα οποία προέρχονται τα αυγά για επώαση (**)/οι νεοσσοί μιας ημέρας (**),  α) i) είτε δεν έχουν εμβολιασθεί επί 12 μήνες με τέτοια εμβόλια (**),  ή ii) είτε έχουν εμβολιασθεί με τέτοια εμβόλια εντός δωδεκαμήνου, και τουλάχιστον 60 ημέρες πριν από την αποστολή τους (**) ή τη συλλογή των αυγών για επώαση (**), οπότε τα πουλερικά του σμήνους καταγωγής έχουν υποβληθεί κατά τη διάρκεια των 14 ημερών που  προηγήθηκαν της αποστολής της συλλογής των αυγών, βάσει τυχαίως και διά βύσματος ληφθέντων απορριμματικών εκκριμάτων 60 τουλάχιστον πουλερικών για κάθε σμήνος, σε δοκιμασία απομόνωσης ιού για την ψευδοπανώλη των πτηνών, κατά την οποία δεν διαπιστώθηκε  παρουσία παραμυξοϊού των πτηνών, με δείκτη ενδοεγκεφαλικής παθοεγκεφαλικής παθογένειας (ΔΕΠ) άνω του 0,4 (**) και β) δεν έχουν έλθει σε επαφή κατά τη διάρκεια, αντιστοίχως, 12 μηνών ή 60 ημερών όπως αναφέρεται στο στοιχείο α) σημεία i) και ii) με πουλερικά τα οποία δεν πληρούν τις απαιτήσεις που αναφέρονται αντιστοίχως στο στοιχείο α) σημεία i) και ii) και γ) έχουν απομονωθεί υπό επίσημη επιτήρηση στην εκμετάλλευση καταγωγής κατά τη διάρκεια του 14ημέρου το οποίο προβλέπεται στο στοιχείο α) σημεία i) και ii) και δ) όσον αφορά την εξαγωγή των νεοσσών μιας ημέρας, τα αυγά για επώαση από τα οποία προέρχονται δεν έχουν έλθει σε επαφή, ούτε στο εκκολαπτήριο ούτε κατά τη διάρκεια μεταφοράς, με αυγά πουλερικών τα οποία δεν πληρούν τις προαναφερόμενες απαιτήσεις.  (1)() Όνομα της χώρας καταγωγής.  (2)() Να διαγραφεί ότι είναι περιττό.    ΠΑΡΑΡΤΗΜΑ ΣΤ   ΕΠΙΠΡΟΣΘΕΤΕΣ ΕΓΓΥΗΣΕΙΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΟ ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ ΓΙΑ ΕΙΣΑΓΩΓΗ ΝΩΠΟΥ ΚΡΕΑΤΟΣ ΠΟΥΛΕΡΙΚΩΝ ΣΤΗΝ ΚΟΙΝΟΤΗΤΑ ΑΠΟ ΤΡΙΤΕΣ ΧΩΡΕΣ ΟΠΟΥ ΕΦΑΡΜΟΖΕΤΑΙ ΤΟ ΑΡΘΡΟ 4 ΠΑΡΑΓΡΑΦΟΣ 4 ΤΗΣ ΑΠΟΦΑΣΗΣ 93/342/ΕΟΚ  Παρόλο που η χρήση εμβολίων για  την καταπολέμηση της ψευδοπανώλους των πτηνών τα οποία δεν πληρούν τις ειδικές απαιτήσεις του σημείου 2 του παραρτήματος Β της απόφασης 93/342/ΕΟΚ, απαγορεύεται στ.................... (1)(), τα σφαγιασθέντα πουλερικά από τα οποία προέρχεται το κρέας α) i) είτε δεν έχουν εμβολιασθεί επί 12 τουλάχιστον μήνες με τέτοια εμβόλια(2)(),  ή ii) είτε έχουν εμβολιασθεί με τέτοια εμβόλια εντός 12μήνου και τουλάχιστον 30 ημέρες πριν από την σφαγή τους, οπότε τα πουλερικά του σμήνους καταγωγής έχουν υποβληθεί κατά τη σφαγή, βάσει τυχαίως και διά βύσματος ληφθέντων απορριμματικών εκκριμάτων 60  τουλάχιστον πουλερικών για κάθε σμήνος, σε δοκιμασία απομόνωσης ιού για την ψευδοπανώλη των πτηνών, κατά την οποία δεν διαπιστώθηκε παρουσία παραμυξοϊού των πτηνών, με ΔΕΠ άνω του 0,4 (**) και β) δεν έχουν έλθει σε επαφή κατά τη διάρκεια, αντιστοίχως, 12 μηνών ή 30 ημερών όπως αναφέρεται στο στοιχείο α) σημεία i) και ii), με πουλερικά τα οποία δεν πληρούν τις απαιτήσεις που αναφέρονται, αντιστοίχως στο στοιχείο α) σημεία i) και ii).